2019. évi szakmai beszámoló

Nagyon sikeres évadot tudhat maga mögött a budapesti Pódium Színház. Az ország második legaktívabb és legsokszínűbb utazó színháza 212 darab előadást játszott 2019. 01. 03-tól 2019. 12. 31-ig, Magyarországon vagy határon túli országokban. Ez a szám 20%-kkal több, mint 2018-ban.  Állandó játszóhelyünkön a Kőrösi Csoma Sándor Művelődési Házban, illetve társintézményeiben a KÖSZI-ben és az Újhegyi Közösségi Házban 24 előadást játszott. Kárpátaljai turnénk során 8 előadást játszottunk, ebből 5 gyermek előadást és 3 felnőtt darabot. Londonba is ellátogatott a társulat, ahol 2019. márciusában két teltházas gyermek előadást játszott, majd decemberben 3 mikulás előadással, és 1 táncdal koncerttel kedveskedtünk a kinnt élő magyarok számára. 
2019-ben 9 bemutatója volt színházunknak. Folyamatosan repertoáron tartjuk a sikeres darabjainkat, pár előadásunkat már 11 éve, a színház megalakulása óta játszuk nagy sikerrel. 
Nem csak egész estés felnőtt előadásaink, kabaré műsoraink vannak felnőtteknek, hanem operett összeállítások és táncdal fesztivál koncertünk, gyermekeknek és a fiataloknak nemcsak zenés mesejátékokkal tudunk kedveskedni, hanem koncertekkel, interaktív zenés darabokkal, ifjúsági előadásokkal, tematikus ünnepi műsorokkal és kulturális irodalmi estekkel is egyaránt.

Bemutatóink 2019-ben:

Donald Marguiles: Vacsora négyesben
Noel Coward: Vidám kísértet
Várfi Sándor: Miért pont ő?
Bednai Natália: Dr. Bubó rendel (milyen szerzőt írjak ide????)
Bednai Natália: Operett, Édes kettesben
Ternai Krisztina: Mackókaland
Pallós Tibor: Egészséges Makk Marci
Bednai Natália: Lecsó együttes
Habány Tamás: Mikulás varázsládája

Repertoárdarabok 2019-ben:

Brunner Tamás: KI fut a lány/c után, avagy kié a nyakék? 
Brandon Thomas, Szenes Iván, Aldobólyi Nagy György: Charley nénje
Harsányi Gábor: Édes alkony
Harsányi Gábor: Bazi nagy magyar lagzi
Franz Arnold, Ernst Bach: Apa, csak egy van
Békeffi István, Kálmán Imre, Kellér Dezső: Csárdáskirálynő
Várfi Sándor: Szeretem magát
Szeret, nem szeret
Adj egy csókot
Várfi Sándor: Úrinő kiadó
Éjjel az orfeumban
Álom, mit nem láttak még
Táncdalfesztivál, anno
Fazekas Mihály, Schwajda György: Ludas Matyi
Gáliczki Nikoletta: Nyári Tündérkert
Grimm, Bednai Natália: Piroska és a farkas
Fekete István, Habány Tamás: Vuk, a kis róka
Lyman Frank Baum: Óz, a nagy varázsló
Boros György László: Macskakirály
Czakó Roland: Vili, a vega vámpír
Bednai Natália: Szülinap aprajafalván
Grimm, Bednai Natália, Nagy Péter Sebastian: Az aranyhajú leány
Csukás István, Darvas Ferenc: Ágacska
Grimm, Bednai Natália: Békaherceg
Grimm, Bednai Natália: Hamupipőke
Grimm, Bednai Natália: Holle anyó segít
Bednai Natália, Ternai Krisztina: Lizi karácsonya
Bednai Natália, Szuromi Bernadett: Kisunokám roppant cuki
Habány Tamás: Költők egymás között
Habány Tamás: Kalózkincs
Szuromi Bernadett: Utazás a világ körül
Bednai Natália, Ternai Krisztina: Állati ki mit nem tud
Bednai Natália: Varázslatos mesekártyák
Bednai Natália: Húsvéti készülődés nyúlanyóval
Ternai Krisztina: Panka és a Mikulás
Bednai Natália: Mikulás bácsi bajban
Bednai Natália: Mikulás varázsórája

Alkalmi, tematikus, ünnepi előadásaink 2019-ben:

Az állandó felnőtt, illetve gyermek előadásainkon kívül, helyi, települési megkeresésekre összeállítottunk ebben az évben:
- Nőnapi műsort
- Idősek napi műsort
- Ünnepi megemlékezéseket (Március 15., Október 23. )
- Adventi műsort
- Stand up fellépést
- Műsorvezetést

Felújított, befogadott előadásunk 2019-ben:

Nagy örömünkre szolgált, Harsányi Gábor művészúr által a Mártírok, avagy a Pesti Srácok című elődásának felújítása, melyet még 2011-ben írt. A MOZAIK által és a Kőrösi Csoma Sándor Művelődési Ház segítségével 2019. október 23-án mutatt be színházunk a felújított darabot, Czakó Roland és Ternai Krisztina művészeink átdolgozásával. Megemlékezhettünk nemes ünnepünkről 80 percben, nemcsak felnőtteknek, illetve a X. kerületi önkormányzati dolgozóknak és Polgármester Úrnak, hanem másnap október 24-én, a kőbányai felső tagozatosoknak és a gimnáziumi diákoknak is eljátszhattuk. 
Színházunk nyitott a következő évadban is ilyen és hasonló előadások megtartására, mely a magyar kultúrát és nemzeti értékeinket öregbíti a magyar diákokban és honfitársainkban. 

Színházunk társulata: 

Társulatunk tagjai közé tartoznak: Bednai Natália, Balatoni Dóra, Bodnár Vivien, Csibi Annamária, Gieler Cseh Adrienn, Farkas Viktória, Gosztola Adél, Nemcsók Nóra, Pethő Kincső Nóra, Schupp Gabriella, Szuromi Bernadett, Ternai Krisztina, Udvarias Katalin, Vincze Klára, Bodrogi Attila, Boronyák Gergely, Bródy Norbert, Czakó Roland, Gerner Csaba, Gieler Csaba, Harsányi Gábor, Ott József, Pallós Tibor, Szabó Arnold, Várfi Sándor, Virág László, Zsiga László. Ebben az évben számos meghívott művész segítette a színház munkáját: Habány Tamás,  Sipos Judit, Bene Zoltán, Korcsmáros András, Csányi Dávid, Bednai Nikolett, Nádas Gábor. 

Külföldi kapcsolatok, vendégszerepléseink 2019-ben: 

Társulatunk meghívást kapott az Egyesült Királyságba, Londonba 2019. márciusában, ahol a gyerekeknek az Óz, a nagy varázsló, és a Vuk, a kis róka c. előadásunkkal vendégszerepeltünk. Teltházas előadásaink után beszélgethettünk az ottani gyermekekkel és felnőttekkel, ismerkedve az ottani és a magyar színházi kultúrával kapcsolatban. Decemberben ismét visszatérhettünk hozzájuk Mikulás előadásokkal, és a felnőtt közönségnek egy igazi magyar retro, táncdalfesztivál hangulatot hozhattunk múltidézés képpen. 2020-ban ismét viszavárnak minket egy produkcióval.

Színházunk 2019. tavaszán ellátogatott Kárpátaljára az ott élő hátrányos helyzető magyar gyermekekhez és felnőttekhez. Ludas Matyi előadásunkat Visken, Péterfalván, Beregszászon és Nagydobronyban játszottuk el kicsiknek. Bazi nagy magyar lagzi c. előadásunkat Ungvári Színházban 1000 fő előtt játszhattuk el, mely hatalmas élményként szolgált. A Beregszászi Színházban Szeretem magát c. zenés kabarénkat játszottuk el szintén teltház előtt. Ha lehetőségünk nyílik ismét szeretnénk eljutni hátáron túli magyarokhoz játszani.

2019. márciusában a kárpátaljai turné után, rögtön indultunk tovább, Romániába, Csíkszeredára vendégszerepelni. Felnőtteknek a Retro, táncdalfesztivál koncertünket játszottuk, míg gyermekeknek az Állati ki mit nem tud. c. zenés mese koncertünket, ahol ismét nagy siker fogadta társulatunkat.

Szlovákiába, Gútára, már jó pár éve visszajár társulatunk szerepelni, mind kicsiknek és nagyoknak. Vidám kísértet, Bazi nagy magyar lagzi, Dr. Bubó rendel, Hamupipőke. Ezekkel az előadásokkal szórakoztattuk a közönségünket 2019-ben, ahova ebben az évadban is visszavárnak. 

Kitekintés: 

2020-ban ismét ellátogatunk Svédországba vendégszerepelni, ahogy az előző években is történt, mind gyermek és felnőtt előadásokkal. 
És nagy örömmel tesszük tiszteletünket 2020 novemberében, Csehországba, ahol a gyermekek és felnőttek is várnak bennünket elődásainnkal. 

Fejlesztések:  

2019-ben színházunk az állam által elnyert többlettámogatásból színházi kis buszt tudott vásárolni, ami így elősegítette a diszlet szállítást és a színészek lejutasását. 
Valamint fejlesztésként színházunk még egy raktárt tudott bérelni a belvárorsban a gyermek előadások díszleteinek tárolására, s könyebb utaztatására az ország számos pontjára, mely megkönnyítette a logisztikát.